Si Venerem matrem volucrî vexare sagitta
Non dubitavit Amor; si deus ipse deos:
Si mollis frangit duri fera pectora Martis
Aliger, & mollit ferrea tela virûm:
Herculis invisam clavam si ridet amantis
Invictasque manûs mollia fila docet:
Si puer indomitum domitat genus omne ferarum:
Si quicquid spirat cogit amare Venus.
Quid facient homines? quid docta càterva sophorum?
Quid calami? cedunt si tibiferra, Venus?
Quid mirum; sponsus si cedit Cypridis armis,
Si calamus telis, parve Cupido, tuis?
Quin potiùs doctæ, qui myrtea serta Coronæ
Denegat, haut novit, quàm sit amare bonum.